title: Lizher da Filemon
text: Unan eus an tri lizher bet skrivet gant Sant Paol pa oa prizoniad e Roma (60-62 pe 61-63) eo al lizher da Filemon.
  Eus memes rummad hag al lizher d'an Efezidi hag al Lizher d'ar Goloseidi e vefe eta hervez La Bible de Jérusalem. Emañ e Testamant Nevez ar Bibl.
  
  Berr eo al lizher-mañ. Setu penaos e vez kinniget gant Maodez Glanndour :
  « Ur bilhed berr n'eo ken evit goulenn digant Filemon, unan eus kristenion Kolosae, reiñ  frankiz d'e sklav Onezimoz. Hemañ goude e laerezh, a zo tec'het kuit eus ti e vestr. Paol, goude kaout anezhañ, en deus e droet d'ar feiz. Bremañ, petra ober ? Adkas Onezimoz d'e vestr ? Ma plijfe da hemañ diskouez trugarez e-keñver e sklav e vefe sur-mat kristenoc'h. »
  Ouzhpennañ a ra La Bible de Jérusalem e tiskouez al lizher-mañ pegen kizidik e oa an abostol e-keñver an dud, ha kadarnaat a ra e sell war ar sklaverezh.
  
  Notennoù ha daveennoù
  
  Levrioù an Testamant Nevez